
ΣΥΝΟΠΤΙΚΗ ΠΕΡΙΓΡΑΦΗ
	Το ΠΚΔ, που υλοποιείται από τα Special Olympics Hellas, αποσκοπεί στην ενίσχυση της αυτοεκτίμησης των μαθητών/τριών, βοηθώντας τους να αναγνωρίσουν και να εκφράσουν τις προσωπικές τους ικανότητες και συναισθήματα. Παράλληλα, το πρόγραμμα στοχεύει στην καλλιέργεια στάσεων αποδοχής, σεβασμού και φιλίας προς τους/τις άλλους/ες, προάγοντας τη δημιουργία ενός θετικού και υποστηρικτικού σχολικού κλίματος. Μέσα από βιωματικές δραστηριότητες, τα παιδιά ευαισθητοποιούνται απέναντι στη διαφορετικότητα και την αναπηρία, ενώ ταυτόχρονα αναπτύσσουν συνεργατικές δεξιότητες και συνειδητοποιούν τη σημασία της ένταξης και της συνύπαρξης. Ως εκ τούτου, οι μαθητές/τριες αναμένεται να αναγνωρίσουν και να εκφράσουν τα θετικά τους χαρακτηριστικά, τις ιδιαίτερες ικανότητες και τα συναισθήματά τους, ενισχύοντας την αυτοεκτίμησή τους. Επιπλέον, θα αναπτύξουν δεξιότητες σεβασμού και αποδοχής της μοναδικότητας και των διαφορών των άλλων, συμπεριλαμβανομένων των ατόμων με αναπηρία. Τέλος, το πρόγραμμα θα τους/τις βοηθήσει να καλλιεργήσουν πνεύμα συνεργασίας και φιλίας, προωθώντας τις αξίες της ισότητας, των δικαιωμάτων και της κοινωνικής ένταξης. Το συνολικό αποτέλεσμα είναι η δημιουργία ενός σχολικού περιβάλλοντος που ενισχύει την αλληλοκατανόηση και την κοινωνική αλληλεγγύη μεταξύ των μαθητών/τριών.

	ΟΧΙ

	ΑΡΙΘΜΟΣ ΔΙΔΑΚΤΙΚΩΝ ΩΡΩΝ
	7
	

	ΤΙΤΛΟΙ ΕΠΙΜΕΡΟΥΣ ΕΡΓΑΣΤΗΡΙΩΝ
	1. Ο ήρωάς μου είμαι ΕΓΩ!
2. Οι ήρωες της καρδιάς μου.
3. Κομμάτι εδώ, κομμάτι εκεί… Όλοι μοναδικοί.
4. Μαθαίνω για την αναπηρία - Α΄ μέρος (κινητική και νοητική αναπηρία)
5. Μαθαίνω για την αναπηρία - Β΄ Μέρος (τύφλωση και κώφωση)
6. Δες και βρες!
7. Ας είμαστε φίλοι!

